den
besch xl st
de crehain hut
vstns s op
quata p secretar
ho vigoe brar
oulsoriar off leed
xiii xxxvi
lsoe wouter wilen datm in zijne testamente gelate
heeft willeken zijne natuerliken sone dusent rijnsch guld
eens om die tot des selfs willekens proffite aen lijf oft
erfrente geleecht te werden dair af hij laste janne
datm zijnen sone ende gheerde van crehain zijne neve
dat zij dat ter execucie souden stellen ende de voirs
willeken zee jong van jairen was Soe hebben de
selve jan ende gheert om de eere ende dbesorch vanden
selven jongen en van lijsbette zijnre moeder die oec
van bijleningen swerlijc versien was aensiende oec
dat henric van haresch metten selve wouten lange
jaren gedient hadde ende vander gelegenth vande
goeden ende saken des selfs wouters best te spreke
wiste die he beclaechde dat hij van zijne dienste
ten utersten niet wel geloout en is geweest dair
toe geholpen dat tusscen den selven henricke ende
lijsbetten een huwelijc getracteert is Na den welken
de selve jan en gheert den voirs henricke tot den
dagelijcschen besorge ende verwaren des voirs willekens
ende zijnre renten als pcur ende rentmeester gestelt
hebben ende den selven willeken over bewijst inde
stad vanden voirs dusent gulden divse lijfrente ge
dragende tsamen tsjaers hondert rijnsch gulden tstuc
te xx stuvs dair af de partien der selver rinten
insdeels bij verloepe vanden tijde zijn gequete ende
wederom aengeleecht ende staen ten tijde vanden uut
gane deser rekeningen te weten den yersten dach van
junio xiiii lxxi opde psone oft goede also die in desen
gescrifte worden verclaert ende gespecificeert van
welken saken alsoe te doen de voirs henric den last
heeft aengenomen doende alsoe van wegen des voirs
jans ende gheerts rekeninge van zijnen bewynde
alsoe hier na volcht